1991D0539 — DA — 01.01.1995 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Tidende No page date

Ændret ved:

A1 Tiltrædelsesakt for Østrig, Finland og Sverige C 241 21 29.8.1994 (tilpasset ved Rådets beslutning 95/1EF, Euratom, EKSF) L 001 1 ..

▼B

KOMMISSIONENS BESLUTNING

af 4. oktober 1991

om gennemførelsesbestemmelser til beslutning 91/426/EØF (ANIMO)

(91/539/EØF)

KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked ( 1 ), senest ændret ved direktiv 91/174/EØF ( 2 ), særlig artikel 20, stk. 3, under henvisning til Rådets beslutning 90/424/EØF af 26. juni 1990 om visse udgifter på veterinærområdet ( 3 ), ændret ved beslutning 91/133/EØF ( 4 ), særlig artikel 37, stk. 2, og ud fra følgende betragtninger: ud fra følgende betragtninger: Kommissionen vedtog den 19. juli 1991 beslutning 91/398/EØF om et edb-net for kommunikation mellem veterinærmyndighederne (ANIMO) ( 5 ) og den 22. juli 1991 beslutning 91/426/EØF om de nærmere regler for tilskud fra Fællesskabet til etableringen af et edb-net for kommunikation mellem veterinærmyndighederne (ANIMO) ( 6 ); der bør fastsættes de fornødne finansielle gennemførelsesbestemmelser, navnlig om fordelingen af Fællesskabets tilskud mellem medlemsstaterne og betingelserne for udbetaling af eventuelle forskud til visse medlemsstater; de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité — VEDTAGET FØLGENDE BESLUTNING:

Artikel 1

Fællesskabets tilskud fordeles, i antal enheder, jf. artikel 1 i beslutning 91/398/EØF, på følgende måde mellem medlemsstaterne:







— Belgien: 35 enheder — Danmark: 25 enheder — Tyskland: 499 enheder — Grækenland: 75 enheder — Spanien: 499 enheder — Frankrig: 120 enheder — Irland: 40 enheder — Italien: 499 enheder — Luxembourg: 2 enheder — Nederlandene: 50 enheder — Portugal: 35 enheder — Det Forenede Kongerige: 120 enheder.

▼

Artikel 1a

Kommissionen fastsætter for Østrigs, Finlands og Sveriges vedkommende det antal enheder, som kan modtage støtte fra Fællesskabet. For Sveriges vedkommende træffes de nødvendige beslutninger inden datoen for tiltrædelsestraktatens ikrafttræden.

▼B

Artikel 2

1. De i artikel 2, stk. 1, i beslutning 91/426/EØF omhandlede refusioner til medlemsstaterne vedrører kun udgifterne uden moms.

2. De i artikel 2 i beslutning 91/426/EØF omhandlede bilag skal omfatte:

— fakturaerne vedrørende købet eller bekræftede kopier heraf; fakturærnes dato må ikke ligge før den 1. januar 1991 ► ► bortset fra Østrigs, Finlands og Sveriges vedkommende, hvor datoen er den 1. april 1994 ◄ ◄

— angivelse af den myndighed, der er ansvarlig for købet, og af det inventarnummer, udstyret har fået tildelt

— bekræftelse på, at de for transmission fornødne forbindelser er til stede.

Artikel 3

Medlemsstaterne kan modtage et forskud svarende til 50 % af Fællesskabets tilskud, såfremt de inden den 1. december 1991 ► ► bortset fra Sveriges vedkommende, hvor datoen er den 1. december 1994, og for Østrigs og Finlands vedkommende, hvor datoen er den 1. december 1995, ◄ ◄ til Kommissionen fremsender sælgerens bekræftelse på, at det i artikel 2, stk. 2, i beslutning 91/398/EØF nævnte udstyr er bestilt.

Artikel 4

Kommissionen kan gennemføre kontrol med henblik på at verificere, at udstyret er til stede og fungerer korrekt.

Hvis udstyret mangler, eller der konstateres eventuelle uregelmæssigheder, vil der over for den kompetente myndighed blive fremsat bemærkninger herom. Sådanne bemærkninger vil i givet fald kunne indebære en tilbagebetaling af Fællesskabets tilskud eller en del heraf, i forhold til det antal tilfælde, hvor det i artikel 2 i beslutning 91/398/EØF nævnte udstyr er støtteberettiget, og i forhold til indvirkningen på nettets funktion.

Artikel 5

Denne beslutning er rettet til medlemsstaterne.

( 1 ) EFT nr. L 224 af 18. 8. 1990, s. 29.

( 2 ) EFT nr. L 85 af 5. 4. 1991, s. 37.

( 3 ) EFT nr. L 224 af 18. 8. 1990, s. 19.

( 4 ) EFT nr. L 66 af 13. 3. 1991, s. 18.

( 5 ) EFT nr. L 221 af 9. 8. 1991, s. 30.

( 6 ) EFT nr. L 234 af 28. 8. 1991, s. 27.